โควิด-19 ไม่กระทบส่งออกไทย ยอดส่งออก ปี 64 ไทยทำเงินได้ 8.5 ล้านล้านบาท
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวถึงสถานการณ์การส่งออกของไทย ว่า ถือว่าดีมากแม้ต้องเผชิญกับการระบาดของโรควิด-19 เป็นเพราะมีระบบการจัดการ กรอ. พาณิชย์ ที่ประสานทำงานร่วมกันอย่างเหนียวแน่นระหว่างภาครัฐและเอกชน การผลักดันการส่งออก ช่วยให้ราคาสินค้าเกษตรดีขึ้น สินค้าอุตสาหกรรมอยู่ได้ เกิดการจ้างงาน เป็นตัวหลักขับเคลื่อนเศรษฐกิจช่วงโควิด 3 ปี ที่การท่องเที่ยวชะงักตัว โดยตลอดปี 2564 ไทยทำเงินจากการส่งออกได้ถึง 8.5 ล้านล้านบาท ขยายตัวเพิ่มขึ้น ร้อยละ 17.1 สำหรับ 2565 นี้ เฉพาะ 5 เดือนแรกของปี ทำเงินจากการส่งออกได้แล้ว 4 ล้านล้านบาท  เฉพาะการค้าชายแดนกับ 4 ประเทศเพื่อนบ้าน ได้แก่ เมียนมา ลาว กัมพูชา และมาเลเซีย  5 เดือนแรกของปีนี้ มูลค่าการค้าบวกไปแล้วร้อยละ 17.24 ทำเงินเข้าประเทศแล้วกว่า  267,000 ล้านบาท ที่ทำได้เพราะไทยเร่งเปิดด่านชายแดนทันทีที่ควบคุมสถานการณ์โควิดได้ ซึ่งปัจจุบันด่านชายแดนเปิดไปแล้ว 59 ด่านและจะทยอยเปิดจนครบ คาดตลอดปีนี้ไทยจะทำเงินจากการส่งออกได้เกิน 8.5 ล้านล้านบาท